**АРАЙЛЫ, АЛТЫН КҮЗ**

1.Мектебімізде өткізіліп жатқан  «Алтын күз»  мерекесіне ұйымшылдықпен қатыса отырып, күз-байлық, күз-береке, күз-молшылық, күз-шаттық,  күз-қуаныш  екенінін  оқушы санасына жеткізу.

2. Оқушылардың сахналық мәдениетін қалыптастыру; тұлғалық қасиеттерінің дамуына ықпал ету;  
3. Ұйымшылдыққа, өз ойларын ортаға салып көрсете білуге, табиғатты сүюге тәрбиелеу.  
Мерекелік безендіру*:* Күзге байланысты қабырға газеттері мен шарлар ілу, жапырақтар, жеміс - жидектер, көкөністер т. б.

**Барысы:**

 Кеш жарық, қымбатты ұстаздар, оқушылар!   «Арайлы,алтын күз» атты күзгі бал кешіне қош келдіңіздер.  Берекелі, мерекелі алтын күз құтты болсын. Қасиетті күз мезгілі туралы бір сөзбен айтып жеткізу мүмкін емес.  Күз дегеніміз-жазира даланың дархан дастарханы.   Күз дегеніміз- байлық, молшылық.

**Алтын күз біз бен сізге шуақ шашсын,  
Көңілді серіппелі күйін ашсын.  
Бақ пенен  шаттық бірге қатар қонып,  
Береке бірлікпенен ортақтассын,**– дей келе  кешіміздің шарттарымен таныстырып өтейін.  
1. Қабырға газеті. (Салған суреттерін қорғау.)  
 2. «Күзге сағыныш»  (белгілі ақындардың өлеңін мәнерлеп жатқа айту және күзге арнау өлеңін айту)  
3. «Қосылшы менің әніме» (күз тақырыбына ән шырқау.)  
4. «Жапырақтай жайқалып» ( би өнері)  
5. «Күз әшекейі»  (күз элементтерінен сән үлгісін көрсету)  
6. «Күзгі дәм» (күз байлықтарынан тағам ұсыну)

**Уа, халайық халайық,**

**Мұнда назар салайық!**

**Мерекесі халықтың**

**Алтын күзге арналған**

**Кешімізді бастайық!**

Сіздердің құрметтеріңізге 7-8-сынып оқушыларының орындауында «Күзгі қайың» әнін қабыл алыңыздар.

**Жүргізуші:**

**Табиғаттан бабамыз ала берген секілді,**

**Дархандықты қазаққа дала берген секілді**

**Еркелікті, ерлікті желден алған секілді**

**Мөлдірлікті көгілдір көлден алған секілді**

-деп Қадыр Мырзалиев ағамыз жырлағандай, бүгінгі алтын күз мерекемізді табиғатты аялау, табиғат сұлулығын сақтау тақырыптарымен ұштастырсақ артық айтпаған болар едік.

**«Күзге сағыныш»**  Мұнда қатысушыларымыз  күз тақырыбына (белгілі ақындардың өлеңін мәнерлеп жатқа айтады )

**Алтындай сылдырлайды күздің үні,**

**Жібектей майда шуақ алтын күні.**

**Биылғы мерекелі нұрлы күздің**

**Тамаша бірдей сұлу күн мен түні**

**Сондықтан биылғы күз мерекелі,**

**Байлығы өте-мөте берекелі**

**Мәз-мейрам барлық ұлт шат, байлығы мол,**

**Міне осы, шын бақытты ел екені.**

**Жүргізуші:**

Табиғат – күллі тіршілік атаулының құтты қонысы, алтын ұя бесігі, құт берекесі. Осы табиғаттың төрт мезгілінің өзіне тән ерекшелігі, жақсылығы, әр түрлі мерекесі, берекесі бар. Соның ішінде күздің алатын орны ерекше. Күз мезгілі адамның ішкі  жан дүниесін  оятып,   сағыныш әлемінде  тербейді. Ендеше,

***«Қосылшы менің әніме» (күз тақырыбына ән шырқау.)***

**Сіздердің құрметтеріңізге 5-сынып оқушыларының орындауында «Астана» әнін қабыл алыңыздар.**

**Жүргізуші:**

**Сіздердің құрметтеріңізге 6-сынып оқушыларының орындауында «Қырманға кел қалқатай» әнін қабыл алыңыздар.**

**Жүргізуші:**

Алтын күз бірде шуақ, бірде салқын,

Жер мен көк жалтыраған сап-сары алтын

Ағашта жапырақтар сылдырлайды,

Төгілген алтын теңге сансыз жалқын.

Сары алтын батсайыдай дала мидай,

Үйілген мая-мая қызыл мидай

Қырманда қызыл алтын, қызыл маржан,

Жайнайды жаратылыс берген сыйдай,

-деп Сәкен Сейфуллин ағамыз алтын күзді керемет шабытпен сары алтынға теңеп жырлаған екен. Қазақ өнер десе ішкен асын жерге қоятын халық қой. Ендеше, құрметті көрермендер

***«Жапырақтай жайқалып» би өнеріне   кезек берейік.***

**Сіздердің құрметтеріңізге 8-9-сынып оқушыларының «Таңғы жаңбыр» биін қабыл алыңыздар.**

Көрермендермен ойын ойнау (Картошка аршу)

**Жүргізуші:**

Бүгінгі кеш өтіп жатыр өз мәнімен,

Әр сұлу әсем болар өз жанымен

Өз қолынан шығарған киім үлгісін

Сіздерге көрсетеді өз сәнімен,

-дей келе келесі кезекте сән үлгісі.

***«Күз әшекейі»  (күз элементтерінен сән үлгісін көрсету)***

(Сынып оқушылары ортаға шығып өздерінің дайындаған сән үлгілерін көрсетеді.)

Көрермендермен ойын ойнау (Тапсырмаларды орындау)

**Жүргізуші:**

Жомарт-күз – деудің себебі: піскен жеміс-жидек, көкөніс, астық табиғаттың күзгі сыйы. Күзде егінді жинап болған соң ата-бабаларымыз «Сабан той» деп күз берекесін тойлаған. «Алтын күз», «Күзгі бал» кештерін өткізу дәстүрге айналған.

***«Күзгі дәм» (күз байлықтарынан тағам ұсыну)***

Білім аққан сел дейді,

Бірақ оңай келмейді.

Ала білсең білім көп,

Ақыл ойға кел дейді

Білім ой мен арымыз,

Рухани ол нәріміз

Сайыскерлер сіздерге,

Қол соғамыз бәріміз!

**Жүргізуші:**

Сіздердің құрметтеріңізге « Жылайды жапырақ» әнін қабыл алыңыздар.

Қош демейміз, әлі талай сайыстар бар

Өнерлерің өрлей берсін, қайыспаңдар,

Ойлы орта кеңейсін күннен-күнге

Өскен елдің жұртынан қалыспаңдар,

-деп отырып бүгінгі «Арайлы,алтын күз» атты кешімізді аяқтаймыз. Жеңісті күндерде кездескенше, достар!!!